શાહરૂખ પોતાની મોટર બોટથી આવવાના છે તે વાત તેના ફેન્સને ખબર પડતા શાહરૂખની એક ઝલક મેળવવા માટે તેના ફેન્સ મોટી સંખ્યામાં ત્યાં આવી ગયા હતા. ભીડના કારણે ધારાસભ્યને ત્યાંથી બહાર નીકળવામાં ઘણી મુશ્કેલીનો સામનો કરવો પડ્યો હતો. માંડ માંડ તેઓ પોતાની બોટ સુધી પહોંચી શક્યા. તેઓ જ્યારે પોતાની બોટ સુધી પહોંચ્યા તો જોયું કે, શાહરૂખ ખાનની બોટ ત્યાં ઊભી છે અને આથી તેમની બોટને કિનારા સુધી નથી લાવી શકાઇ. ધારાસભ્યના ગુસ્સાનો પારો ઉપર ચડી ગયો. તેમણે બધાની વચ્ચે શાહરૂખ ખાનનું અપમાન કરતા કહ્યું કે, આ અલીબાગ તમે ખરીદી લીધું છે? તું હોઇશ સુપરસ્ટાર ક્યાંકનો પણ અહીંનો નથી. જયંત પાટિલના આવા વ્યવહાર પર શાહરૂખ ખાને કોઇ પણ પ્રતિક્રિયા આપવાને બદલે તે શાંતિથી તેમની વાતો સાંભળી અને ધારાસભ્યા ત્યાંથી નીકળ્યા બાદ તેઓ બોટમાંથી બહાર આવ્યા અને પોતાના રસ્તે ચાલતા થયા. શાહરૂખ ખાનના ફેન્સ તેના આવા વ્યવહારની ખુબ પ્રસંશા કરી રહ્યા છે. જયંત પાટીલને શાહરૂખે કોઇ પણ પ્રકારનો જવાબ ના આપતા આખી ઘટનાને ખૂબ શાંતિથી સંભાળી હતી. આ વીડિયો શાહરૂખ ખાનના ફેન્સે આ વીડિયો સોશ્યલ મીડિયા પર શેર કર્યો હતો, એ પછી ધારાસભ્ય જયંત પાટિલની આલોચના થઇ હતી.